कोकण मराठी साहित्य परिषद, आनंद विश्व गुरुकुल आणि शारदा प्रकाशन यांच्या संयुक्त विद्यमाने लेखक, नाटककार, कादंबरीकार, तसेच महाराष्ट्र राज्य साहित्य संस्कृती मंडळाचे उपाध्यक्ष प्रा. डॉ. प्रदीप ढवळ लिखित 'संन्यस्त ज्वालामुखी' या ग्रंथाच्या प्रकाशनाला उपस्थिती दर्शवली. यावेळी मराठी भाषेचे आंतरराष्ट्रीय स्तरावर असलेले महत्त्व सांगितलं. राज्यभरातील ग्रंथालयांना मराठी भाषेच्या प्रचार आणि प्रसार करिता,  CSR फंडातून निधी उपलब्ध करून देण्याचं आश्वासन दिलं. 

प्रा. डॉ. प्रदीप ढवळ यांनी 'संन्यस्त ज्वालामुखी' या पुस्तकातून स्वामी विवेकानंद यांच्या जीवनातील विविध पैलूंवर प्रकाश टाकला आहे. विवेकानंद यांच्यावर लेखन करणे हे धाडसाचे कार्य असल्याचे नमूद केले. 

याप्रसंगी प्रा. डॉ. प्रदीप ढवळ, संत साहित्य अभ्यासक, लेखक श्री सदानंद मोरे, रवींद्र शोभणे,श्री. अशोक समेळ, अभिनेते, कवी श्री. किशोर कदम, श्री अशोक बागवे, कवी श्री. प्रविण दवणे, श्रीमती. नमिता कीर,श्री.संतोष राणे, श्री.अशोक चिटणीस, श्री.विलास जोशी यांसह नागरिक उपस्थित होते.